CELEX: C2004/168/23
Language: fi
Date: 2004-06-26 00:00:00
Title: Asia T-160/04: Gerasimos Potamianoksen 26.4.2004 Euroopan yhteisöjen komissiota vastaan nostama kanne

26.6.2004   
            
            
               FI
            
            
               Euroopan unionin virallinen lehti
            
            
               C 168/12
            
         Gerasimos Potamianoksen 26.4.2004 Euroopan yhteisöjen komissiota vastaan nostama kanne
   (Asia T-160/04)
   (2004/C 168/23)
   Oikeudenkäyntikieli: ranska
   Gerasimos Potamianos, jonka kotipaikka on Grimbergen (Belgia), on nostanut 26.4.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajat ovat asianajajat Sébastien Orlandi, Albert Coolen, Jean-Noël Louis ja Etienne Marchal ja prosessiosoite on Luxemburgissa.
   Kantaja vaatii, että yhteisöjen ensimmäisen oikeusasteen tuomioistuin
   
               —
            
            
               kumoaa viranomaisen, jolla on toimivalta tehdä palvelussopimuksia, päätöksen olla uudistamatta kantajan palvelussopimusta väliaikaisena toimihenkilönä;
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   Kantaja riitauttaa viranomaisen, jolla on toimivalta tehdä palvelussopimuksia, päätöksen kieltäytyä uudistamasta kantajan palvelussopimusta väliaikaisena toimihenkilönä.
   Tässä suhteessa täsmennetään, että riitautettu päätös perustuu yksinomaan tutkimuspääosaston voimassa olevaan väliaikaisen henkilökunnan käyttöä rajoittavaan toimintalinjaan, jonka seurauksena palvelukseen ei oteta toimihenkilöitä, joiden virkaikä komission palveluksessa on yli kuusi vuotta, joka on enemmän kuin muiden, kilpailuun hyväksyttyjen toimihenkilöiden virkaikä.
   Kantajan mukaan tämä rajoitus on muuhun henkilöstöön sovellettavien palvelussuhteen ehtojen 12 artiklan 1 kohdan, jossa kaiken palvelukseen ottamisen tavoitteeksi asetetaan sen varmistaminen, että toimielin saa palvelukseensa mahdollisimman päteviä, tehokkaita ja ehdottoman luotettavia henkilöitä. Rajoitus on kantajan mukaan myös hallintopääosaston sellaisen päätöksen vastainen, jossa mahdollistetaan lyhytaikaisten 2b (toimintabudjetti) — tai 2d (tutkimusbudjetti) — ryhmään kuuluvien väliaikaisten toimihenkilöiden sopimusten pidentämisen 30.4.2004 saakka.
   Väitteidensä tueksi kantaja korostaa, että syrjintäkiellon periaatetta on loukattu ja että tässä tapauksessa kyse on harkintavallan väärinkäytöstä.